ບັນດາຜູ້ນຳ ອິສຣາແອລ ຕຳໜິຕິຕຽນ ຄຳເຕືອນຂອງທ່ານ Kerry (ວີດີໂອ )
ຄະນະນຳພາ ຂອງອິສຣາແອລ ສະແດງປະຕິກິລິຍາ ແບບໂມໂຫ ຕໍ່ຄຳເຕືອນ ຂອງລັດຖະມົນຕີ ຕ່າງປະເທດສະຫະລັດ ກ່ຽວກັບ ການເຊັນສັນຍາ ສັນຕິພາບກັບ ປາແລສໄຕນ໌.
ບັນດາເຈົ້າໜ້າທີ່ຂັ້ນສູງສຸດຂອງອິສຣາແອລໄດ້ເຕືອນທ່ານ John Kerry ລັດຖະມົນຕີຕ່າງປະເທດສະຫະລັດວ່າ ພວກ ເຂົາເຈົ້າຈະບໍ່ຍອມຖືກຂູ່ເຂັນ ໃຫ້ເຊັນສັນຍາສັນຕິພາບກັບ ພວກປາແລສໄຕນ໌ນັ້ນ ພວກຜູ້ນຳອິສຣາແອລ ໄດ້ສະແດງປະຕິກິລິຍາແບບໂມໂຫ ໃນ ວັນອາທິດວານນີ້ ຫຼັງຈາກທ່ານ Kerry ເຕືອນວ່າ ຖ້າການເຈລະ ຈາສັນຕິພາບ ກັບພວກປາແລສໄຕນ໌ ປະສົບກັບຄວາມລົ້ມແຫຼວ ອິສຣາແອລສາມາດປະເຊີນກັບການຖືກນາໆຊາດ ຮວມຫົວກັນ ຂວ້ຳບາດ ຫຼາຍຂຶ້ນ ໃນກອງປະຊຸມປະຈຳສັບປະດາຂອງຄະນະລັດຖະບານ ຢູ່ Jerusalem ບັນດາເຈົ້າໜ້າທີ່ອິສຣາແອລ ຖືຄຳເຕືອນຂອງທ່ານ Kerryວ່າ ເປັນການຂົ່ມຂູ່ໂດຍກົງ ໃຫ້ອິສຣາແອລທຳການຍິນຍອມຕໍ່ພວກປາແລສໄຕນ໌ ຖ້າບໍ່ດັ່ງນັ້ນ ກໍຈະປະເຊີນກັບຄວາມເສຍຫາຍຢ່າງໜັກ ນາຍົກລັດຖະມົນຕີ Benjamin Netanyahu ກ່າວວ່າ ຄວາມກົດດັນຂອງນາໆຊາດຕໍ່ອິສ ຣາແອລນັ້ນ ສ້າງຄວາມເສຍຫາຍໃຫ້ແກ່ຄວາມພະຍາຍາມສ້າງສັນຕິພາບ ເພາະວ່າ ມັນ ເຮັດໃຫ້ຝ່າຍປາແລສໄຕນ໌ເອົາທ່າທີແຂງກະດ້າງຂຶ້ນ ແລະທ່ານເອີ້ນ ຄວາມພະຍາຍາມທີ່ ຈະຂວ້ຳບາດອິສຣາແອລນັ້ນວ່າ ຜິດສີນລະທຳແລະບໍ່ຍຸຕິທຳ ກະຊວງການຕ່າງປະເທດສະຫະລັດໄດ້ອອກຖະແຫຼງການ ໃຫ້ຄວາມກະຈ່າງແຈ້ງກ່ຽວກັບເລື້ອງນີ້ ໂດຍກ່າວວ່າ ຖ້ອຍຖະແຫຼງຂອງທ່ານ Kerry ນັ້ນແມ່ນໄດ້ຖືກຕີຄວາມໝາຍອອກນອກເລື້ອງ ຖະແຫລງການເວົ້າວ່າ ລັດຖະມົນຕີຕ່າງປະເທດແຄຣີ ຄັດຄ້ານຢ່າງແຂງແຮງຕໍ່ ການຂວ້ຳບາດໃດໆຕໍ່ອິສຣາແອລ ແລະເວົ້າວ່າ ທ່ານເອີ່ຍເຕື້ອງເຖິງການເຄື່ອນໄຫວ ທີ່ປະເທດອື່ນໆໄດ້ສະແດງອອກມາ ເທົ່ານັ້ນ